CELEX: 32021D0838
Language: bg
Date: 2021-05-10 00:00:00
Title: Решение (ЕС) 2021/838 на Съвета от 10 май 2021 година относно позицията, която трябва да се заеме от името на Съюза в рамките на Подкомитета по търговия и устойчиво развитие, създаден със Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна, по отношение на определянето на списъка с експерти, които могат да бъдат избирани за членове на експертна група съгласно член 301 от Споразумението

26.5.2021   
               
               
                  BG
               
               
                  Официален вестник на Европейския съюз
               
               
                  L 185/25
               
            
         РЕШЕНИЕ (ЕС) 2021/838 НА СЪВЕТА
         от 10 май 2021 година
         относно позицията, която трябва да се заеме от името на Съюза в рамките на Подкомитета по търговия и устойчиво развитие, създаден със Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна, по отношение на определянето на списъка с експерти, които могат да бъдат избирани за членове на експертна група съгласно член 301 от Споразумението
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна (1) („Споразумението“), влезе в сила на 1 септември 2017 г.
                  
               
                     (2)
                  
                  
                     Съгласно член 301, параграф 3 от Споразумението страните трябва да постигнат съгласие относно списък с най-малко 15 лица, които притежават експертен опит по въпросите от обхвата на дял IV, глава 13 от Споразумението („глава 13“), които могат да бъдат избирани за членове на експертна група съгласно член 301 от Споразумението.
                  
               
                     (3)
                  
                  
                     Съюзът предложи имената на петима експерти, а Украйна предложи имената на трима експерти. Украйна се е ангажирала да предложи имената на още двама експерти до 31 декември 2021 г. Страните се споразумяха относно петимата експерти, които не са граждани на нито една от страните и които могат да изпълняват функциите на председател на експертната групата съгласно член 301 от Споразумението.
                  
               
                     (4)
                  
                  
                     За да се гарантира ефективността на разпоредбите на глава 13, е целесъобразно да се определи позицията, която трябва да се заеме от името на Съюза в рамките на Подкомитета по търговия и устойчиво развитие ЕС — Украйна, във връзка с определянето на списъка с експерти, които могат да бъдат избирани за членове на експертна група съгласно член 301 от Споразумението,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза в рамките на Подкомитета по търговия и устойчиво развитие ЕС — Украйна, създаден със Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна, по отношение на определянето на списъка с експерти, които могат да бъдат избирани за членове на експертна група съгласно член 301 от Споразумението, се основава на проекта на решение на Подкомитета по търговия и устойчиво развитие ЕС — Украйна (2).
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 10 май 2021 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  ОВ L 161, 29.5.2014 г., стр. 3.
         
            (2)  Вж. док. ST 7733/21 на http://register.consilium.europa.eu.